**Vietu piešķiršanas kritēriji un kārtība**

**RTU Studentu dienesta viesnīcas**

**Nolikums**

**1.** Vietas RTU Studentu dienesta viesnīcā (turpmāk – Studentu viesnīca) tiek piešķirtas atbilstoši šī nolikuma 3. punktā definētajām prioritātēm.

**2.** Sekmes iepriekšējā studiju semestrī vecākajos studiju gados studējošiem vai reitings reflektantiem, stājoties RTU,  var tikt ņemts vērā papildus kritērijos.

**3.** **Vietu piešķiršana Studentu viesnīcās prioritārā secībā:**

**3.1.** RTU studējošie (izņemot 3.4. punktā minētos gadījumus), kuriem ir līgumsaistības Studentu viesnīcā un kuri turpina studijas RTU, ja nav bijis iekšējās kārtības noteikumu vai īres līguma nosacījumu pārkāpumu, un kuru deklarētā dzīvesvieta nav Rīgā;

**3.2.** RTU filiālēs studējošie (izņemot 3.4. punktā minētos gadījumus), kuri turpina studijas Rīgā;

**3.3.** RTU studenti, šādā secībā:

**3.3.1.** bakalaura un 1. līmeņa studiju programmu reflektantiem pilna laika klātienē (turpmāk - PLK);

**3.3.2.** bakalaura un 1. līmeņa studiju programmu studentiem PLK;

**3.3.3.** RTU  PLK doktorantūras un maģistrantūras studenti;

**3.3.4.** citi RTU studenti (nepilna laika, neklātienes, klausītājs);

**3.4.** RTU studējošie, kuri atrodas akadēmiskajā atvaļinājumā vai to deklarētā dzīvesvieta ir Rīga;

**3.4.1.** Nepieciešamības gadījumā īres līgums akadēmiskajā atvalinājumā esošajiem studentiem ar 28. augustu var tikt uzteikts/nepagarināts, par to informējot studentu līdz 1. augustam, secīgi ņemot vērā akadēmiskā atvaļinājuma uzsākšanas datumu, kā arī deklarēto dzīves vietu.

 **3.5.** Citās augstākās izglītības iestādēs studējošie.

**4.** **Vietu piešķiršanas kārtība:**

**4.1.** RTU reflektanti:

**4.1.1.** kuri izteikuši vēlēšanos par Studentu viesnīcas nepieciešamību, iesniedzot dokumentus kopējās reģistrācijas sistēmā (vai rakstiski) uzņemšanas komisijai;

**4.1.2.** kuri uzņemti maksas studijās, jābūt apmaksātiem rēķiniem par mācībām (t.i. ieskaitītiem RTU);

**4.1.3.** kuri pēc Dienesta viesnīcu departamenta, studentu izmitināšanas nodaļas saņemtā uzaicinājuma (rakstiski e-pastā), veikuši nodrošinājuma naudas apmaksu (caur banku vai internet banku) noteiktajā termiņā.

**4.2.** RTU Dienesta viesnīcu departamenta, studentu izmitināšanas nodaļa:

**4.2.1.** izskata  Studentu viesnīcas līgumattiecībās esošo studentu iesniegtos pieteikumus nākamajam akadēmiskajam gadam (kas iesniegti līdz 30. jūnijam, Studentu viesnīcas vadītājam pieņemšanas laikos), lemj par īres līguma pagarināšanu atbilstoši kritērijiem;

 **4.2.2.** izskata reflektantu, vecāko studiju gadu studentu iesniegtos pieteikumus, lemj par vietu piešķiršanu atbilstoši kritērijiem, piedaloties RTU Studentu parlamenta pārstāvjiem. Reflektantiem piešķirtās Studentu viesnīcas adresi var uzzināt RTU studiju portāla “ORTUS”, sadaļā “Studiju informācija” –“Rīkojumu vēsture” vai zvanot RTU Dienesta viesnīcu departamenta,studentu izmitināšanas nodaļai ne vēlāk kā 15 darba dienas pirms kārtējā akadēmiskā gada sākuma.

**4.3.** Īres līguma slēgšanas brīdī studējošajam nepieciešams uzrādīt personu apliecinošu dokumentu (pasi vai ID karti) un iesniegt divas fotogrāfijas Studentu viesnīcas vadītājam;

**4.4.** Studējošais var iekārtoties Studentu viesnīcā tikai Studentu izmitināšanas nodaļas noteiktajos iekārtošanās datumos un laikos, slēdzot īres līgumu ar Studentu viesnīcas vadītāju un parakstot pieņemšanas-nodošanas aktu. Ja studējošais nav noslēdzis īres līgumu noteiktajos iekārtošanās datumos, viņš zaudē piešķirto vietu Studentu viesnīcā;

**4.5.** Studējošais var mainīt piešķirto vietu Studentu viesnīcā, ja ir brīvas vietas vēlamajā Studentu viesnīcā;

**4.6.** Nolikums stājas spēkā no 2019. gada 01. jūlija.